
Da li je bezrazložno odgađanje namaza do njegovog zadnjeg vremena osobina licemjera? Molim vas da ono što kažete potkrijepite dokazima iz Kur’ana i hadisa! Allah vas nagradio!


* 
* 
* 
* 
* 
* 
* 

 
Bezrazložno odgađanje namaza osobina je licemjera

Da, bezrazložno odgađanje namaza do njegovog zadnjeg vremena jeste osobina licemjera. Neki islamski učenjaci pozivaju se na konsenzus pravnika o ovom pitanju.1 Uzvišeni Allah o licemjerima kaže: “A kada ustaju ***[namaz](https://pitajucene.com/search/Namaz/questions/ "Pretraži pitanja o namazu")*** da obave, lijeno se dižu.” Lijen čovjek ne klanja namaz u njegovom prvom vremenu, već ga odgađa, kao i sve druge poslove. Neki su ljudi ušli kod Enesa b. Malika i primijetili da se priprema da klanja ikindija-namaz u prvom vremenu. Pitali su ga u vezi s tim, a on je odgovorio: “Resulullah, sallallahu alejhi ve sellem, upozorio je: ’To je namaz licemjera, on s ikindija-namazom čeka zalazak sunca, pa kada ono bude između dva šejtanska roga, ustane i nabrzinu klanja četiri rekata, a Allaha u njima skoro da i ne spomene.’”2 Navedeni ***[hadis](https://pitajucene.com/search/Hadis/questions/ "Pretraži pitanja o hadisima")*** jasno ukazuje da je odgađanje namaza do isteka njegovog vremena svojstvo licemjera, što ne znači da je dotična osoba pravi ***[licemjer](https://pitajucene.com/search/licemjer/questions/ "Pretraži pitanja o licemjerima")***.


\_\_\_\_\_\_\_\_\_\_


1 Vidjeti: Fethul-Bari, 2/57.  

2 Muslim, Tirmizi i Ibn Hibban.


Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** – preuzeto iz knjige “FETVE (Pravne decizije)”


Preuzmite knjigu u pdf formatu:  

<https://pitajucene.com/wp-content/uploads/2019/06/Fetve-Pravne-decizije-mr.Safet-Kuduzovic.pdf>


